# Endringsforslag i vedtektene

§ 4. Medlemskap

Medlemmer kan være:

 Kommuner, virksomheter, institusjoner, foreninger og organer innen næringsliv og offentlig

forvaltning.

 Enkeltpersoner

Innmelding i Foreningen skjer skriftlig til sekretariatet. Gyldig medlemskap krever betalt

årskontingent. *Personer som allerede er medlem i en av lokalforeningene i NBOBY, får fulle medlemsrettigheter ved å betale et dobbeltmedlemsskap til Habitat Norge.*

For å sitte som valgt eller utpekt tillitsperson, eller ha adgang til Generalforsamling må

årskontingent være betalt og registrert hos Habitat Norge. Manglende innbetaling av kontingent

medfører at medlemskapet slettes. Ved utmeldelse vil ikke resterende kontingentandel bli

tilbakebetalt. Styret regulerer årskontingent i første kvartal hvert år i tråd med NBOBYs satser.

Utmelding må skje før 31. desember i inneværende år for å være gyldig for neste år.

Ordninger for støttemedlemskap kan innføres. Slike medlemmer mottar Foreningens tjenester, men

har ikke vanlige medlemsrettigheter.

**Forklaring/Begrunnelse:**

Setningen i *italics* under 4 – Enkeltpersoner; legges til med utgangspunkt i vedtak på NBOBYs generalforsamling i oktober 2020. Bakgrunnen er at medlemmer i Habitat Norge siden 1995 – da foreningen gikk inn i NBOBY – har hatt fulle medlemsrettigheter i NBOBY. NBOBYs medlemmer har ikke hatt tilsvarende i Habitat Norge. Ved å betale et beløp ekstra - for tiden kr. 160-. – dvs. det beløp som HN får av medlemskontingenten på kr. 670-. får NBOBY - medlemmer alle rettigheter i Habitat Norge. Samt tilgang til tjenester som tidligere har vært forbeholdt medlemmer i Habitat Norge. Det gjelder f.eks. gratis abonnement på tidsskriftet Environment&Urbanisation. Vanlig pris på enkeltabonnement er kr. 4300-.